Ukukhokha nge-eFiling (*credit push*)

I-eFiling credit push umyalelo wokukhokha ovikelekile phakathi kukaSARS eFiling kanye nebhange onika ikhasimende amandla okulawula lapho likhokha. Phinda ubheke ukuthi isebenza kanjani indlela yokukhokha ku-eFiling.

**Isungqangi:**Amakhasimende okuLawulwa Kwempahla Emngceleni neNtela yempahla angakwazi ukukhokha kuphela efomini lokudalula/lokubuyisa intela noma i-eAccount ku-eFiling, funda kabanzi.

**Ngenza kanjani ukuze ngikwazi ukukhokha ngohlelo lwe-Credit Push ku-eFiling?**


Ngokukhokha nge-eFiling, ungakhokha wena njengomuntu obhalise ku-eFiling, isib. umkhokhintela, isisebenzi sentela, ommelele, kodwa lokhu kukhokha kumele kugunyazwe umnikazi we-akhawunti yasebhange. Uma ukhokha kwaSARS, i-eFiling izothumela isicelo sokukhokha ebhange lakho esizobe siveza inani okumele likhokhwe okudinga ukuba ligunyazwe bese kukhishwa inombolonkomba yokukhokha. Umnikazi we-akhawunti yasebhange kumele ebe esefaka umkhiqizo wakhe wasebhange bese ugunyaza lesi sicelo, okuba umyalelo oya ebhange ukuba likhokhele abakwaSARS.  
  
Ukukhokha okwenziwe nge-eFiling akujikiseki futhi ngeke ukwazi ukukubuyisa noma ibuyiselwe emuva.  
  
Ukuze ubone indlela yokusebenzisa i-eFiling ngemininingwane yasebhange, landela lezi zinyathelo ezilandelayo.  
  
**Izinyathelo zokusebenzisa i-eFiling ngemininingwane yasebhange yilezi:**  
  
Ngaphambi kokusebenzisa indlela yokukhokha nge-eFiling, kumele uqale uqinisekise ukuthi ibhange lakho liyawemukela amathransekushini e-credit push.

**Isungqangi:** Khulumisana nebhange lakho mayelana nokungena ku-akhawunti eyemukela i-credit push.

Kubantu ngamunye, cofa ku-‘Home’ ngenhla lapho kucingwa khona:



Kulandele u-‘User’ ngakwesokunxele lapho kucingwa khona bese uya ku-‘Banking Details’:

  
  
Izinhlangano noma izisebenzi zentela, cofa ku-‘Organisations’ ngenhla lapho kucingwa khona:



Kulandele u-‘Organisation’ ngakwesokunxele lapho kucingwa khona bese uya ku-‘Banking Details’:



Uma kwenzeka udinga ukufaka i-akhawunti entsha, cofa ku-‘Setup New Account’:




**Kungenjalo, ungalandela izinyathelo ezilandelayo ukuze ufake imininingwane yasebhange.**

Cofa ku-“**Returns**”, bese kuba u-“**Payments**” ngakwesokunxele lapho kucingwa khona bese kuba ku-“**Bank Details Setup**” ukuze ufake imininingwane yakho ku-eFiling.


Okuba kumenyu kuhluka phakathi kwamaphrofayili omuntu siqu, inhlangano kanye nesisebenzi sentela. Ngezansi isibonelo sephrofayili yomuntu kanye nenhlangano kumenyu.









Kuzobe sekuvela isikrini esibhalwe “**Banking Information**”. Ukukhetha i-Credit Push kuzozikhethekela ngokwakho.




Uma ukhethe i-“**Banking Product**”, kuzovela uhla lwamabhange. Khetha ibhange elifanele.




Emva kokukhetha ibhange, kuzobe sekuvela indawo yokufaka inombolo ye-akhawunti ukuze uyigcwalise. Gcwalisa le ndawo bese ukhetha u-“**Save**” ukuze uqhubeke noma u-“**Back**” ukwenza izinguquko olwazini lwasebhange olufakiwe.




Emva kokugcina imininingwane yasebhange, imininingwane izobe isigcinwa ku-eFiling njengoba kutshengisiwe ngezansi.



Uma ucofa ikhonco elithi “**Open**”, kuzovela ikhasi elinolwazi lwasebhange.



Ukuze ususe imininingwane yebhange, cofa ikinobho elithi “**Delete**”. Cofa ku-“**OK**” ukuqinisekisa ukuthi uyayisusa imininingwane yebhange noma ku-“**Cancel**” ukvala umyalezo.



Emva kokuqinisekisa ukususwa kwemininingwane yebhange, ayikho imininingwane yebhange ezovela ekhasini le-eFiling.



**Isungqangi:**I-Credit Push ifakwa kanye kuphela**.**

Uma inkokhele isiyenziwe ku-eFiling uzodinga ukuba ungene emkhiqizweni wakho wasebhange bese ugunyaza ithransekushini.

**UKUQINISEKISWA KWEMINININGWANE YEBHANGE lapho ufaka uhlelo lokukhokha nge-credit push**

* Lapho amakhasimende e-**Investec bank, i-Citi bank SASFIN Bank kanye ne-Albaraka Bank** efaka imininingwane awo ebhange ukuze akhokhe ngeeFiling; imininingwane yebhange iqinisekiswa yibhange ukuze liqinisekise ukuthi isikhungo siyiso.
* Ngezansi imininingwane yekhasimende eqinisekiswa iqhathaniswa nemininingwane ye-akhawunti yebhange; ngesikhathi kukhokhwa ngenqubo yohlelo lwe-credit push kumabhange angenhla.  
  + Imininingwane yasebhange.
  + Isikhungo esizoba yinombolo yokuhlonza abantu siqu.
  + Inombolo yokubhalisa inkampani (uma kuyinhlangano) kanye nenombolo yethrasti uma kuyithrasti.
* Uma **imininingwane yebhange** isifakelwe inqubo yohlelo lwe-credit push, cofa ikinobho elithi “**save**”. Esimweni lapho imininingwane yekhasimende **yephrofayili** ye-**eFiling** **ifana** nemininingwane **yebhange**, imininingwane **yebhange** efakiwe izobe **isifaneleka** enqubweni **yokuqinisekisa**.
* Uma **inombolo yokubhalisa isikhungo efana nenombolo kamazisi / inombolo ye-CK / inombolo yethrasti** kuphrofayili ye-eFiling ingaqondani nesebhange. Kuzovela umyalezo oqinisekisa ukuthi ukuqinisekiswa akubanga yimpumelelo othi “Account verification request not successful – **The entity registration number does not match the identification registered for this account/profile**”.
* Imininingwane yekhasimende ebhalise i-eFiling **engahambisani** nemininingwane yasebhange inqubo yokuqinisekisa ayibi yimpumelelo; noma uma kukhona okuvimbayo ebhange **okuthinta izimali** ku-akhawunti kuzovela umyalezo othi “**Account verification request not successful, there is a hold /profile that does not allow this transaction to be processed**”.
* Amakhasimende ayelulekwa ukuba aqhathanise imininingwane ebhaliswe ku-akhawunti yasebhange naleyo ekuphrofayili ye-eFiling bese belungisa lapho kunesidingo.